b'\n_START_ARTICLE_\nRostislav Jevgenjevi\xc4\x8d Aleksejev\n_START_SECTION_\n\xc5\xbdivljenjepis\n_START_PARAGRAPH_\nRodil se je materi u\xc4\x8diteljici in o\xc4\x8detu agronomu. Leta 1933 se je dru\xc5\xbeina preselila v Ni\xc5\xbeni Novgorod (ki se je takrat imenoval Gorki - po Maksimu Gorkem)._NEWLINE_Leta 1941 je diplomiral na fakulteti za ladjedelni\xc5\xa1tvo z delom\xc2\xa0\xc2\xbbGliser na podvodnih krilih\xc2\xab. Po tem je precj \xc4\x8dasa delal na razvoju ladij s podvodnimi krili. Pod njegovim vodstvom so zgradili znane ladje Raketa, Volga, Meteor, Kometa, Burevestnik, ki so dosegale hitrosti do 100\xc2\xa0km/h._NEWLINE_Potem je za\xc4\x8del preu\xc4\x8devati ekranski efekt in se posvetil izdelavi ekranoplanov. Njegov ponos je bil ekranoplan KM (imenovan tudi Kaspijska po\xc5\xa1ast), ki \xc5\xa1e danes velja za najve\xc4\x8dje tako vozilo vseh \xc4\x8dasov. Pozneje je razvijal \xc5\xa1e ekranoplan Orljonok, ki je bil nekoliko manj\xc5\xa1i, vendar pa je imel bolj\xc5\xa1e letalne sposobnosti._NEWLINE_Po tem ko se je KM (zaradi nerodnosti pilota) potopil, so sovjetske oblasti odstranile Aleksejeva od projekta izdelave ekranoplanov. Kmalu po tem je umrl._NEWLINE_Danes velja za o\xc4\x8deta ekranoplanov in Rusi ga ponosno postavljajo ob bok Tupoljevu (letalstvo) in Koroljovu (vesoljski program).'